Un científic xinès afirma haver creat dos nadons modificats genèticament - Diari de Girona\nSegons He Jiankui, les dues nenes bessones nascudes estan ara protegides contra el virus de la sida\nj. f. 26.11.2018 | 13:18\nS'acusa al metge d'experimentar amb éssers humans per l'edició de l'ADN. Getty images\nS'acusa al metge d'experimentar amb éssers humans per l'edició de l'ADN.\nEl científic xinès He Jiankui ha anunciat que ha dut a terme la creació dels primers nadons modificats genèticament. Concretament, serien dues nenes bessones que han nascut aquest mes mitjançant la tècnica CRISPR-Cas 9, que edita l'ADN.\nPer realitzar l'experiment, l'investigador va sotmetre a tractaments de reproducció assistida els embrions de set parelles, un dels quals va donar els fruits esperats.\nDiversos científics han criticat amb duresa a He Jiankui, acusant-lo d'experimentar amb éssers humans, utilitzant l'edició genètica per millorar l'ADN i no per a fins terapèutics, una tècnica il·legal en nombrosos països.\nDe moment, l'experiment no ha estat publicat per cap revista científica, de manera que no ha estat contrastat, però el científic xinès assegura en els seus vídeos que va dur a terme la investigació contra una possible infecció per VIH, pel greu problema que aquesta malaltia suposa a la Xina.\n«El meu horitzó més proper perquè la corba comenci a baixar són 15 dies».


Borja Vilallonga deixa la direcció d'El Temps\nRedacció\t| Actualitzat el 12 Juliol 2017 a les 21:21\nL'historiador i periodista Borja Vilallonga ha deixat la direcció del setmanari El Temps quan no feia ni quatre mesos que havia assumit el càrrec. El motiu, les discrepàncies amb Eliseu Climent, editor de la històrica capçalera.\n“Ens hem desentès [amb Climent] en un temps rècord. Hi havia molta desconfiança de part seva. Era difícil treballar”, afirma Vilallonga a ElNacional.cat. "Teníem models de negoci molt diferents”, afegeix.\n“Tenim caràcters molt diferents i no ens hem entès. No hi ha res més”, assenyala per la seva part Eliseu Climent al mateix digital.\nEl passat març, El Temps va incorporar Vilallonga amb la voluntat d'emprendre "canvis profunds" en la capçalera. Un parell de mesos després, el mitjà es va renovar tant en paper com al web, en un canvi que no només va ser estètic, sinó també de contingut i, especialment, d'estratègia digital.


L'Aparador de Reus | Blog de Shopping i Lifestyle de Reus: 5 tendències claus del Calçat Primavera-Estiu 2016 by Mallorquí Sabaters\n5 tendències claus del Calçat Primavera-Estiu 2016 by Mallorquí Sabaters\nPer segon anys consecuitiu, us porto les noves propostes en calçat de Mallorquí Sabaters, i les tendències d'aquesta temporada primavera-estiu 2016.\nCom ja us vaig explicar, Mallorquí Sabaters és una empresa familiar dedicada al calçat des de 1943, originaria de Valls que actualment compta amb varies botigues pròpies a Catalunya, dues de les quals, a Reus: una al Carrer Llovera, 24, i l’altra al Raval Jesús, 30. Mallorquí Sabaters ofereix un producte de qualitat, confortable i per a totes les edats, a uns preus molt competitius, seguint les tendències més actuals per tal de que la seva clientela pugui anar cada dia, a més de còmode, a la moda!\nEn aquesta sabateria trobem una selecció de models de marques com: Mustang, Marie Mare, Coolway, Xti o Refresh, Pitillos, 24 Horas, Fluchos, Skechers, Rieker, Pikolinos, Yokono, Porronet, Kangaroos o Ripossella, entre altres. I avui al blog us presento 5 tendències claus que marcaran la moda aquesta nova temporada pv16, perquè aneu fent la vostra wishlist de rebaixes...\n1. COLORS METALITZATS\nSón la tendència absoluta: una tendència que ja vam començar a veure l'any passat tan en roba com en complements i que està en ple auge! I com a gran protagoniste el color plata\n2. PALES CREUADES\nEn quant a disseny, trobarem moltes propostes que incorporen les dues tires creuades recollint el peu, estilitzant-lo. Es presenta en versions planes, de platafom o talons alts.\nLes sabatilles d'esport, un tendència d'aquest hivern que ha seguit tenint un paper important durant aquesta primavera i que seguirà durant l'estiu. Com a protagonista: les sneakers en color blanc, amb estampats florals i amb sola de jute.\n4. TALÓ DE BLOC\nSabates amb un taló ample i gruixut. Un taló perfecte per a les BBC's (bodes, batejos i comunions). A més de ser tendència, són estilosos i molt més còmodes que un taló d'agulla.\n5. ELS ESCLOPS\nEs recupera un tipus de calçat que havia quedat més oblidat durant els últims anys: els esclops\nFins aquí les tendències. Si voleu conèixer més de la seva proposta per aquest estiu haureu de passar-vos per alguna de les seves botiges.\nJo després de fer neteja del meu sabater, aquestes idees m'han anat genials per acabar de pensar en noves adquisicions...i vosaltres, ja heu estrenat sabates aquest estiu, o us espereu a les rebaixes?\nImatges cedides per Mallorquí Sabaters\nPublicado por Judit G. a les 0:25:00\nEtiquetes: Botigues, Estiu, Marques, Moda, Primavera-Estiu, Sabates\nMiriam 28 de juny de 2016, a les 8:35\nMolt complert! Fantstic per saber triar ara que s'apropen les rebaixes :-)\n5 tendències claus del Calçat Primavera-Estiu 2016...\nSayan: un any, una nova col·lecció\nUn look vermell amb blanc i negre


10 noms per recordar el 2016 esportiu (Natàlia Arroyo)\nÉs temptador reduir-ho tot a l’activitat que va fer de Rio de Janeiro l’epicentre esportiu a l’agost, però el 2016 no tan sols serà recordat per algunes medalles històriques\n4 min. Barcelona 30/12/2016 21:36\n651x366 Mireia Belmonte / ELSA / GETTY Mireia Belmonte / ELSA / GETTY\nUn any amb Jocs Olímpics és un any amb els millors inputs concentrats en 16 dies. És temptador reduir-ho tot a l’activitat que va fer de Rio de Janeiro l’epicentre esportiu a l’agost, però el 2016 no tan sols serà recordat per algunes medalles històriques, sinó que també és l’any en què s’han retirat ídols a la NBA i al ciclisme, s’ha descobert una trama de dopatge sense precedents, un club modest s’ha alçat a la Premier i s’ha plorat en un enterrament il·lustre i un de tràgic. Es tanca un any intens.\nDesprés d’un esprint agònic, la nedadora badalonina va imposar-se en els 200 m papallona per penjar-se al coll una medalla d’or olímpica que se li havia resistit als Jocs de Londres. Mireia Belmonte va marxar de Rio amb un bronze en els 400 m estils, el mateix botí que va endur-se el piragüista Saúl Craviotto, un dels olímpics amb millor palmarès. L’esport català també va celebrar l’èxit en dobles del tenista Marc López (or), de Joel González en taekwondo (bronze) i del bàsquet femení (plata) i masculí (bronze).\nPerò seguir de prop els Jocs Olímpics enguany no ha pogut ser exclusivament fer atenció al rendiment dels esportistes, perquè un exhaustiu informe del doctor Richard McLaren, publicat en dues tongades, va destapar un sofisticat programa de dopatge a Rússia que va deixar molts atletes d’aquesta nacionalitat fora de la cita olímpica. L’escàndol derivat de l’informe encara dura perquè, tot i que molts funcionaris admeten els casos, el govern rus nega les evidències.\n540x306 Kobe Bryant / AFP Kobe Bryant / AFP\nLa gran estrella dels Lakers, de 37 anys, va jugar el seu últim partit el 14 d’abril contra els Utah Jazz i va acomiadar-se de l’Staples Center amb una exhibició: 60 punts per dir adéu a una carrera llegendària a la NBA. Va ser un dels noms que han plegat enguany a la millor lliga de bàsquet, a més de Tim Duncan i Kevin Garnett.\nEl 2016 ciclista potser recordarà més l’escena en què Chris Froome corria per perdre el mínim temps possible després d’una punxada al Tour de França, però la notícia catalana és la retirada del ciclisme professional de Joaquim Rodríguez, el Purito. Va fer un intent de tornar a la competició, a les files de l’equip Bahrain-Merida, però finalment al desembre va anunciar que no té energia per tornar al 100%. Els últims dies de l’any també baixa de la bicicleta Bradley Wiggins.\nLa mort de l’holandès el 24 de març, en plena Setmana Santa, va remoure les essències del barcelonisme i del futbol mundial. L’extècnic i exjugador va morir als 68 anys, deixant un llegat futbolístic immens.\nEl pilot mallorquí va perdre la moto al revolt 12 del circuit de Montmeló, en la segona sessió d’entrenaments lliures, i va morir a les 16.55 h del 3 de juny. Va ser la pàgina negra d’una temporada de motociclisme que es va coronar amb la victòria, abans del previst, de Marc Márquez a MotoGP. El francès Johann Zarco a Moto2 i el sud-africà Brad Binder a Moto3 van ocupar els altres primers calaixos dels podis mundials.\nLa recent Pilota d’Or de la revista France Football va premiar l’any més exitós en títols del davanter, amb la Champions del Madrid i l’Eurocopa amb Portugal. El golejador ha acabat coronant-se al Mundial de Clubs.\n540x306 BILES L’esportista del segle XXI / IAN MACNICOL / GETTY IMAGES BILES L’esportista del segle XXI / IAN MACNICOL / GETTY IMAGES\nEn condicions normals, els noms d’Usain Bolt o Michael Phelps, altre cop dominadors a la pista i a l’aigua olímpica, liderarien el rànquing, però una gimnasta nord-americana de 19 anys va robar-los portades a Rio. Les acrobàcies poderoses de Simone Biles van fregar la perfecció amb quatre ors i un bronze i van rescatar el record de la perfecta Nadia Comaneci.\nAmb un pressupost més que modest, el Leicester va sorprendre tothom i va proclamar-se campió de la Premier League. Va resistir la pressió d’unes últimes jornades en què tots esperaven la seva ensopegada, però una derrota del Tottenham contra el Chelsea va donar-li un títol que ha esperonat el futbol europeu: es busca el nou matagegants per al 2017.\nEl 2015 es va tancar amb un nom i una data clau i va ser al gener quan l’Espanyol va posar cara al seu nou propietari: Chen Yansheng. Sota el seu mandat, reforçat al tram final, el club blanc-i-blau va fent net dels deutes i ha renovat la seva autoestima esportiva, amb un projecte que ha tornat a il·lusionar l’RCDE Stadium.


El Santuari del Remei, un projecte d’habitatge social i assequible per a persones i/o famílies en situació de vulneabilitat - Diocesana de Terrassa\nAcció Social • 13/12/2021\nCàritas Caldes inaugura un projecte d’habitatge social i assequible de forma temporal per a persones i/o famílies en situació de vulnerabilitat i de risc d’exclusió social en el Santuari del Remei amb la col·laboració de l’Ajuntament.\nCàritas Caldes inaugura un projecte d’habitatge social i assequible per a persones i/o famílies en situació de vulnerabilitat i de risc d’exclusió social en el Santuari del Remei amb la col·laboració de l’Ajuntament.\nEl departament de Serveis Socials de l’Ajuntament de Caldes treballa conjuntament amb Càritas Caldes, sota l’empara de Càritas Diocesana de Terrassa, per dur a terme un projecte d’habitatge social i assequible a la rectoria del Remei, el Santuari del Remei. La iniciativa promoguda per Càritas ha estat presentada avui en roda de premsa amb la presència del rector de la Parròquia de Caldes, Mn. Xavier Blanco, el sots-director de Càritas Diocesana de Terrassa, Francesc Flotats, l’alcalde de Caldes, Isidre Pineda, el regidor d’Habitatge, Jordi Martín, i el regidor de Serveis Socials, Pep Busquets.\nEl projecte té com a objectiu allotjar a aquelles famílies en situació de vulerabilitat fins que hagin assolit l’autonomia per sortir-ne en condicions, afavorint els processos de desenvolupament personals i/o familiars, generant les eines necessàries per fomentar l’autonomia i la inclusió social, així com l’exercici dels drets fonamentals. El desenvolupament del projecte parteix, doncs, d’un acompanyament per posar a la persona en el centre de la intervenció, fent-la partícip del seu procés.\nEls pisos s’entenen com a espais, ja sigui per a una sola família o bé per a una unitat de convivència. Aquest plantejament permet donar resposta a un número més elevat de famílies, garantint uns espais adequats i afavorint la xarxa de suport entre nuclis familiars del mateix pis.\nConjuntament amb la família s’elabora un pla de treball ajustat a la realitat i necessitats del moment. Els aspectes que es valoren són: l’àmbit de les necessitats bàsiques; l’àmbit relacional de la família i l’estat anímic de tots els membres; l’àmbit econòmic i laboral dels membres adults i l’àmbit dels menors a càrrec per assegurar una bona criança i seguretat.\nLes estades al pis estan pensades per períodes de màxim dos anys, sempre atenent a les particularitats de cada cas. Quan el pla de treball s’ha assolit, es continua treballant la sortida del pis acompanyant a la família a cercar alternatives de lloguer o habitacional dignes i viables.\nEl desenvolupament del projecte es du a terme per un equip de voluntaris de Càritas Caldes que acompanyen el procés de les famílies, juntament amb un tècnic de Càritas Diocesana de Terrassa que acompanya les persones per tal de millorar la seva situació, i el suport dels tècnics de Serveis Socials i Habitatge de l’Ajuntament de Caldes de Montbui.\nA banda de la col·laboració de personal tècnic, per donar suport a la implementació i desenvolupament d’aquest projecte, l’Ajuntament ha signat un conveni específic amb Càritas Caldes amb una dotació pressupostària de 4.000€/any pel període 2021-2022.


Holanda mostra les seves virtuts i les seves costures en un sofert triomf davant Ucraïna\nHOLANDA 3 – 2 UCRAÏNA\nL’‘Oranje’ va tenir el partit guanyat a l’hora de joc després de practicar un futbol vertiginós i combinatiu, però dues mossegades del seu rival van estar a punt de costar-li car\nDumfries va anotar el gol salvador a cinc minuts del final\n13 de de juny del 2021. 23:32\nAbsent en l’última Eurocopa i en l’últim Mundial,els Països Baixos han tornat a l’elit amb un merescut triomf sobre Ucraïna (3-2) que ha mostrat les virtuts i les costures de l’‘Oranje’. Un joc ràpid i combinatiu li va posar 2-0 i la fragilitat defensiva va permetre a Ucraïna igualar el marcador en el tram final, abans que Dumfries anotés un gol vital per a la confiança del grup neerlandès.\nFrank de Boer no va cedir i va sortir al Johan Cruyff Arena amb cinc defenses, per més que l’entorn li reclami el 4-3-3 fins i tot en forma d’avioneta amb pancarta en els entrenaments. Sempre podrà mostrar el tècnic el vídeo del partit d’ahir a la nit per demostrar que es pot jugar bé i bonic amb el seu plantejament. Això sí, haurà de pitjar a la pausa abans d’arribar al 75, quan dues mossegades d’Ucraïna van fer caure el castell de cartes que havia construït Holanda.\nL’‘Oranje’ va passar gran part del partit amb la pilota als seus peus i combinat amb extraordinària velocitat en la frontal de l’àrea, amb totes les peces del front d’atac (Depay, Weghorst, De Jong, Wijnaldum...) intercanviant posicions i rols, més les arribades dels laterals, especialment un Dumfries que va acabar resolent el partit quan se li va posar costa amunt.\nGalopada de Depay\nAls 90 segons de l’inici Depay va robar una pilota en camp propi i va iniciar una galopada perseguit per quatre defenses impotents, un de les quals es va emportar un túnel abans d’un xut que gairebé va acabar en gol. «¡Memphis, firma ja!», devia pensar l’aficionat blaugrana.\nPerò els gols, malgrat l’afany neerlandès, no van arribar fins a la segona meitat, amb un cacau de Wijnaldum (també estaran feliços al PSG) i un gol d’oportunista de Weghorst que semblaven liquidar el xoc (m. 52 i 59).\nPerò Ucraïna, l’últim gol del qual a l’Eurocopa l’havia marcat el seu ara seleccionador, Andrí Xevtxenko, el 2012, va sorprendre primer amb un preciós xut de Iarmolenko des de la frontal i immediatament amb un cop de cap de Iaremchuk en una falta lateral (m. 75 i 79).\nHolanda semblava noquejada, però Aké es va treure un centre que Dumfries, que en la primera meitat havia fallat una rematada més fàcil a passada de Depay, es va imposar en el salt a Zintxenko i va donar la victòria a l’‘Oranje’.


Policia nega que agredira Gironés i veu ‘correctíssim’ que li parlen valencià però no català - Diari La Veu\nEscriba el número 199967\nEls dos agents de Policia s'enfronten a una inhabilitació professional de 10 anys per un delicte de detenció il·legal comesa per funcionari públic --segons reclama provisionalment el ministeri fiscal-- i al pagament d'una multa de 3.000 euros. Així mateix, per a un policia es demanen 1.600 euros més per una falta de lesions i una altra falta d'amenaces i vexacions injustes.\nAquests dos policies s'han assegut aquest dilluns en el banc dels acusats de la secció cinquena de l'Audiència Provincial de València per, presumptament, detenir, vexar, amenaçar i agredir el dolçainer d’Obrint Pas després d'haver llançat diversos papers a terra des del seu vehicle que tenia estacionat en el carrer Massalfassar de València, en el barri de Benimaclet, el 25 de març de 2013.\nSegons manté el fiscal, els agents es van acostar a la víctima quan estava estacionada llançant uns papers i li van indicar: "Escolta porc, t'has pensat que açò és una paperera?", però aquest extrem ha sigut negat per tots dos acusats. De fet, un d'ells ha dit: "Dubte que cap agent siga tan maleducat a l'hora de dirigir-se a algú".\nEls agents han narrat que quan li van recriminar que llançara coses al terra, el dolçainer els va contestar amb "males maneres": "Estic fins als collons de ser sempre jo". Davant aquesta actitud, un dels policies ha narrat davant el tribunal que li van demanar la documentació i aquest li la va negar. Així, el van escorcollar i li van localitzar el seu DNI. Després d'açò, li van regirar el cotxe i van localitzar un estoig de música que no es podia obrir.\nDesprés de trobar-lo, el policia ha indicat que la víctima va començar a "posar-se nerviós", i seguidament va notar com l’empentava i va perdre l'equilibri. "Llavors el meu company es va abalançar sobre ell i el vam detenir. El vam reduir i emmanillar". Seguidament el van ficar en el vehicle policial i se’l van endur, però ha negat que durant aquest temps l’agrediren o els molestara que el jove els parlara en valencià --en l'atestat van assenyalar que l'idioma usat pel detingut era el valencià--.\n"Ell --ha afegit-- no parava de parlar i ens va amenaçar amb publicar els fets en un periòdic i amb denunciar-nos. Estava alterat, no espantat". Preguntat de nou per si no el molesta que li parlen en valencià --tal com sí manté el fiscal-- l'acusat ha volgut fer un aclariment: "A mi no em molesta que em parlen valencià, sóc valencià i estic orgullós de ser-ho. Si és valencià em sembla correctíssim, però si és català, no". També ha posat com a exemple que la seua filla va a la guarderia en la línia en valencià: "No tinc cap problema amb l'idioma", ha sentenciat.\nL'altre agent acusat ha coincidit en la seua declaració amb el seu company en l'empenta que va propinar la víctima, en la resistència que va prestar i ha subratllat que "en cap moment" li van demanar que els parlara en castellà. "Ens sentim una mica coaccionats, acoquinats i intimidats per les coses que ens deia", ha subratllat. Preguntat pel valencià, ha dit: "A mi no m'ofèn que em parlen en valencià perquè sóc valencià". En total, la víctima va estar arrestada cinc hores.\n"Em vaig posar a plorar i li vaig preguntar què feia"\nLa versió d'aquests agents dista molt de la que ha oferit la víctima al tribunal. El dolçainer, qui ha descrit aquesta experiència com la "pitjor" de la seua vida, ha negat que empentara el policia --"no tinc per costum anar empentant la gent", ha aclarit-- o que oferira algun tipus de resistència. De fet, ha manifestat que els va mostrar el seu DNI voluntàriament. Després de dirigir-se a ells en valencià, ha asseverat que els agents li van dir: "Damunt és català, valencià o el que siga. És una falta de respecte contestar en valencià si et parlen en castellà", ha reproduït.\nQuan l'agent va trobar el seu estoig de música, ha afirmat que va allargar la mà per a agafar-lo i evitar que el trencara, però llavors el company li va donar una "manotada". Seguidament el va agafar i el va introduir en el cotxe policial, i des d'allí es va ficar dins i va donar "punyades" al cap. "Em vaig posar a plorar i li vaig preguntar què feia --ha afirmat visiblement emocionat--".\nEn eixe instant, després de l'agressió, la víctima ha afirmat que es va dirigir als agents en valencià, i llavors un d'ells li va contestar: "Sou tots iguals, ara sí que parles en castellà", i després li va comentar que si l'episodi eixia en premsa, hauria d’"anar-se’n" de València.\nPer la seua banda, ha atestat en el judici un home, veí del carrer on es van registrar els fets, i que ha dit que va poder veure alguna cosa des de la balconada del seu habitatge, situada en un cinquè pis. Ha exposat que va observar els dos agents i la víctima, que "semblava més espantada que una altra cosa". Tampoc va veure que aquesta s'oposara a res, segons ha manifestat.\nAixí mateix, ha indicat que va veure com un dels policies introduïa la víctima en el cotxe, i després entrava ell mig cos i va poder veure com el cotxe es movia: "Va entrar mig cos, el cotxe es movia, va eixir i després va tornar a fer-ho. Dues vegades va passar el mateix", ha asseverat.\nEscriba el número 694334


Dediquem dues sessions al TEA (Trastorn d'Espectre Autista)\n- Dimarts 3 d'abril de 2018, de 18 a 20 h, XERRADA sobre TEA (1 hora i mitja de xerrada i 30 minuts de preguntes).\n- Dijous 5 d'abril de 2018, de 18 a 20 h, TALLER PRÀCTIC de TEA. La finalitat d'aquesta segona sessió és donar consells pràctics pel dia a dia.\nData límit d'inscripció: dijous 29 de març de 2018 (inclòs)\nXerrada i taller a càrrec d'especialistes del centre ADN Girona, especialitzat en TEA i Diversitat Funcional.\nADN Girona, Centre d'intervenció especialitzat en Trastorns de l'Espectre Autista (TEA) i altres trastorns del desenvolupament. ADN és part del grup AD, associació formada per professionals, col·laboradors i voluntaris que atén a un ampli ventall de població tant en risc d'exclusió social com en l'àrea de la discapacitat.\nEls directors d'ADN es varen formar i varen començar la seva trajectòria professional en el camp del neurodesenvolupament al Regne Unit. Tots els nostres terapeutes estan formats en les últimes tècniques i eines d'intervenció en aquest camp. La diferència del nostre centre és que hem adaptat aquestes metodologies en l'àmbit del territori català, tant per les famílies com per els professionals que necessiten assessorament i suport.\nActivitat a càrrec de Mario Montero Camacho, director/terapeuta d'ADN Girona\nFormació\tMestre educació primaria, Educador social i Pedagog\nFeina actual\tFundador i Director d'ADN Girona, Director de la Càtedra d'Autisme de la Universitat de Girona (UdG), Consultor a COADI, Consultor i Formador Freelance\nExperiència\tmés de 20 amb nens i adolescents, 17 anys amb nens amb TEA\nAlgun dels vostres fills/es participa en el Programa de lectura assistida amb gossos? (si des de la vostra escola us han assignat plaça perquè el fill/a pugui fer les sessions de lectura assistida amb gossos)\nEn cas afirmatiu, indiqueu el nom, l'edat i el curs del vostre fill/a que participarà en el Programa de lectura assistida amb gossos


Marca ciutat 2011, a la recerca de la identitat | nodes\nMarca ciutat 2011, a la recerca de la identitat\nBy Meius Ferrés April 30, 2011\nAquest divendres, 29 d’abril, vam poder assistir a la Jornada Marca Ciutat a Roses. El fet de poder participar en events com aquests és un autèntic privilegi. Aquest cop hi anàvem perquè ens ho havien recomanat persones que l’any passat hi van ser, i perquè intuíem que podríem fer-ne una aplicació a les necessitats de la Universitat. I la veritat és que no ens va decebre ni una mica.\nLa presentació de @paucanaleta sobre el relat i la ciutat va ser sòbria i entenedora. Fa ben poc que ha presentat el seu darrer llibre sobre storytelling, Explica’t amb una història. Va estar bé poder sentir ponents com ara @GuildoSeisdedos o @joantxo, amb un estil ben particular de presentar. El retrobament amb @genisroca, que a mesura que el sentim ens convenç encara més, que ens explica que no dóna l’abast perquè tothom li demana xerrades. Però sobretot voldria destacar el descobriment del poder comunicatiu en directe de Toni Puig, a qui només coneixia pels seus llibres. El to provocador, la increpació, el parlar sense embuts, i la composició brillant del discurs que va finalitzar amb un reguitzell d’exemples de bones actuacions de dinamització cultural als barris de Barcelona dutes a terme per ell i el seu equip van entusiasmar l’auditori. Aquest home, ja jubilat, té corda per a estona.\nM’he quedat amb 7 idees força que em faran rumiar, sobretot per veure com les podem aplicar a la feina.\n1. El relat com a valor afegit: el valor de les històries, del relat, de les emocions, per explicar les ciutats. La constatació que ara ja no es venen llocs, sinó emocions. La necessitat d’identificació compartida, construïda col·laborativament: d’on venim, on som i cap on anem.\n2. La transparència com a necessitat peremptòria, possible gràcies a la comunicació digital. La constatació que tot s’acaba sabent i es paga, a la xarxa. L’autenticitat com a valor imprescidible.\n3. La creativitat com a oportunitat: La necessitat de mobilitzar-nos, de transformar les nostres institucions i reinventar-les. La urgència de potenciar la formació, el talent i els emprenedors. El perill de ser curts de mires, de quedar-nos en la gestió pura idura.\n4. La cultura com a motor social i econòmic: la cultura com a motor de les ciutats, dels espais públics. Un pas més després d’haver invertit en serveis és invertir en cultura, perquè conté un poder transformador que no ens podem ni imaginar.\n5. La necessitat de potenciar l’escolta activa: la constatació que tot flueix de baix cap a dalt i no pas a la inversa. La recomanació d’escoltar primer la gent que tenim a prop, els treballadors de l’empresa o institucio, i en segon lloc els clients/usuaris, perquè el millor és el que la gent percep com a millor. L’objectivitat, un miratge.\n6. La conveniència de cercar la identitat, allò que ens fa singulars: la necessitat que les ciutats, els llocs, descobreixin la seva U -en què són únics- , i l’aprofitin per fer-se conèixer, per distingir-se de la resta. L’exemple del projecte Roses, terra de genis, que suma territori i qualitat amb l’aval de Dalí i Ferran Adrià.\n7. La necessitat que el missatge sigui coherent per adquirir credibilitat. El consell de no barrejar perfils professionals i personals, de segmentar destinataris del nostre missatge en els diferents canals per incrementar la qualitat de la comunicació i aconseguir una millor reputació digital.\nSón punts de reflexió personal després d’una jornada que ens va sacsejar a tots. L’enhorabona, de nou, a la gent que la va organitzar. I fins l’any vinent!\n2 thoughts on “Marca ciutat 2011, a la recerca de la identitat”


Categoria de CRÒNIQUES - Club INEF Lleida Rugby\nPublicacions de la categoria: CRÒNIQUES\nEl Lleida va enfrontar-se, en el darrer partit de la lliga regular sub 16 de 3a catalana, amb l’Anoia RC, primer de la classificació. El partit va estar molt igualat a la primera part, 12-10, però a la segona part el Lleida, amb un gran partit de Marc Pich i de Quim Balcells, va superar […]\nUn espectacular matí primaveral ha acollit el partit del S14 del CE Inef Lleida contra el CEU de Barcelona. Els inicis de la primera part han estat per a que els lleidatans comencessin a assentar-se dins el camp. Tot i dominar el joc d’atac, els barcelonins han aconseguit adelatar-se al marcador amb un 5 a […]\nÚltima jornada de la División d’Honor Catalana Femenina, que va enfrontar al CE INEF Lleida-Quebrantahuesos RC i al CRUC, dos equips que venien de perdre els seus respectius partits. A la primera part van dominar els cops de càstig comesos per les locals, que les feia retrocedir bastants metres, fet que les del Castelldefels van […]\nPartit que es va jugar a Banyoles corresponent a la a jornada de la Divisió d’Honor Catalana Vueling i que enfrontà al Garrotxa-Banyoles i al C.E INEF Lleida. Aquest partit era clau pels de la plana doncs, empatats a punts amb els locals, una victòria suposaria sortir de la cua classificatòria. Des de l’inici del […]\nl’INEF-Quebrantahuesos perd front el CNPN (0-20)\n13a jornada de la Divisió d’Honor Catalana Femenina que va enfrontar al CNPN i al CE Inef Lleida – Quebrantahuesos RC, dos equips que venien de guanyar i no jugar per falta d’efectius respectivament. El partit es presentava dur en davanteres per les visitants degut a la contundència de les locals. Les del barcelonès dominaven […]\nNova victòria del sub 14 front el Sant Cugat (50-0)\nEl missatge que l’equip tècnic ha inculcat durant els entrenaments de la setmana ha quedat clar: el rugby comença en el placatge. Des del primer minut els lleidatans han deixat clar que no venien a pasar l’estona. Trenta placatges dels grocs a la primera part han permés recuperar moltes pilotes i generar situacions d’avantatge molt […]\nTrobada d’escoles de rugby a la Teixonera de Barcelona\nEls més joves de l’INEF Lleida es van traslladar el passat dissabte 2 de febrer al camp barceloní de la Teixonera on els Químics, l’equip local, va organitzar una trobada escoles de rugby. La cinquantena de jugadors lleidatans repartits entre les categories sub 8 a sub 12 es van enfrontar al FCBarcelona, el Voltors de […]\nNova victòria del sub 14 front el CEU (65-26)\nPartit disputat al camp del CEU de Barcelona, en un terreny de joc excessivament tou, degut a les pluges de la nit passada. La primera part va començat amb dos ràpids assajos del equip lleidatà, que van fer que els de d’Inef dominessin clarament aquesta part i acabés amb un 12-36. Aprofitant molt bé la […]\nNous partits dels equips sub 14 i sub 16 de l’INEF Lleida\nAquest proppassat cap de setmana també han jugat els equips sub 14 i sub 16 del CE INEF en les seves respectives lligues. Els sub 14 van perdre a les instal·lacions lleidatanes 12-29 front l’Hospitalet. Per la seva part els sub 16 van vèncer 71-14 al Cornellà. Us deixem en el següent enllaç un […]\nCara i creu per als sèniors de l’INEF en la DHC\nR.C. Spartans Granollers – C.E INEF Lleida (12-49) Partit que es va jugar a Granollers corresponent a la 4a jornada de la Divisió d’Honor Catalana Vueling i que enfrontà al R.C. Spartans Granollers i al C.E INEF Lleida. Aquest partit era de vital importància pels dos equips, els quals, anhelaven la primera victòria a la lliga. […]\nSORTEIG DE BUCALS D’ILERDENT\nIlerdent ha renovat el patrocini amb el CE INEF. És per això que aquest divendres 14 de desembre a les 19:45 convoquem a tots els jugadors al CAU per a sortejar 5 bucals ILERPROTECT, bucals d’alt rendiment. Qui serà l’afortunat? MOLTA SORT!!!!\nCE INEF RUGBY AMB EL BANC D’ALIMENTS.\nUn any més el CE INEF rugby participa amb el banc d’aliments demanant als seus membres que duguin al Cau aliments destinats a aquesta institució benèfica de la ciutat. Gràcies a tots/es\nINTENS CAP DE SETMANA DE L’INEF SUB 16\nPenúltim partit de la fase classificatòria del Campionat de Catalunya sub 16 GROC en què el Lleida es va enfrontar a casa amb els Químics RC. Els lleidatans van fer un gran partit tant a nivell ofensiu com defensiu que reflecteix la bona feina realitzada en els entrenaments tant en agrupaments estàtics (melé i touch) […]\nVICTÒRIA DE L’INEF SUB 14 (25-5) FRONT EL CR SANT CUGAT 14\nEn un típic dia de tardor lleidatana, la boira i el fred han estat presents al primer partit de lliga de 2a divisió sub 14. Els lleidatans s’han imposat 29 a 5 davant un voluntariós Sant Cugat. Durant els primers 20′ de la primera part els dos equips han estat mesurant les seves forces mentre […]\nCara i creu per als sèniors de l’INEF Lleida\nPartit que es va jugar a Pomar de Cinca corresponent a la 7a jornada de Divisió d’Honor Catalana del Grup C i que enfrontà al C.E. Quebrantahuesos i al C.E INEF. Aquest partit era de vital importància pels de la plana ja que, si aconseguien guanyar, s’asseguraven un plaça a la Divisió D’Honor Catalana de […]\nNOVA VICTÒRIA DEL SÈNIOR MASCULÍ (76-12)\nPartit que es va jugar al camp del Lleida el passat dissabte 10 de novembre i que corresponia a la sisena jornada del grup C de divisió d’Honor Catalana. El partit es presentava clau pels de la plana doncs la victòria els deixa a un pas per a la classificació matemàtica. Recalcar del partit que […]\nCINQUÈ PARTIT DEL SÈNIOR FEMENÍ INEF-QUEBRANTAHUESOS\nCinquena jornada la Divisió d’Honor Catalana Femenina que va enfrontar al CE Inef Lleida-Quebrantahuesos RC i el BUC, últim i primer classificats i venint de perdre i guanyar, respectivament. El partit va començar amb un xut aeri local i un ràpid assaig visitant, de la Francisca Ramirez transformat per l’Aina Trabado, inaugurant 7 punts al […]\nDOBLE VICTÒRIA DEL SUB 14 I SUB 16 DE L’INEF LLEIDA\nPARTIT INEF LLEIDA SUB 14 – TARRAGONA SUB 14 39 – 12 El dissabte 10 de novembre el nois de la categoria sub 14 de l’Inef Lleida van superar al Tarragona per 39-12 tot i que el camp, excessivament tou, dificultava les accions ràpides dels jugadors. Inicialment es respirava certa pressió donat que estava en joc el tercer […]\nCE Inef Lleida-Quebrantahuesos RC vs GEIEG (27-31). Tercera jornada de la Divisió d’Honor Catalana Femenina on es van enfrontar el CE Inef Lleida-Quebrantahuesos RC contra el GEIEG, dos equips que venien de perdre i de no jugar, respectivament. El partit va començar amb un xut aeri visitant i una recepció local. Ja van començar el […]\nGarrotxa Banyoles – C.E INEF Lleida (43-7) Partit que es va jugar Banyoles corresponent a la 2a jornada de Divisió d’Honor Catalana del Grup C i que enfrontà al Garrotxa-Banyoles i al C.E INEF. En la primera part, els de la plana aconseguiren aturar repetides vegades els intents dels Gironins de trencar la seva defensa, però […]\nTROBADA D’ESCOLES DE RUGBI A L’HOSPITALET\nAquest passat dissabte els rugbiers més menuts de l’INEF Lleida han participat en una nova trobada d’escoles de rugby. En aquesta ocasió la seixantena de jugadors lleidatans de les categories sub 8, sub 10 i sub 12 s’han traslladat fins al Camp municipal de rugbi de la Feixa Llarga a l’Hospitalet per a enforntar-se al […]\nPrimera victòria del Sènior Masculí (45-17)\nPartit que es va jugar al camp del Lleida el passat diumenge 30 de setembre i que corresponia a la primera jornada del grup C de divisió d’Honor Catalana. El partit suposava la presa de contacte, tan pel Lleida com pel Sabadell, ja que debutaven nous jugadors entre les seves respectives files. A la […]\nFORMIDABLE JORNADA FINAL DE TEMPORADA 2017/2018!\n03/06/2018 Malgrat l’adversa climatologia, cel enterenyinat i pluja en diversos moments del dia, l’ímpetu i les ganes de rugbi de tots els membres la secció de rugbi de l’INEF Lleida va poder celebrar el passat diumenge 3 de juny la cloenda de la present temporada 2017-2018. La jornada començà –no podia ser de cap altra […]\nESCOLA I SUB 14 DEBUTEN PER PRIMER COP AL TORNEIG DE RUGBY DELS PIRINEUS!\nDarrera sortida dels rugbiers més petits de l’INEF Lleida en la present temporada 2017-18. El passat dissabte 19 de maig els jugadors i les jugadores lleidatans de les categories sub 8, sub 10 i sub 14 van participar en la primera edició del “Torneo de los Pirineos de Rugby”. És tracta d’un torneig internacional d’escoles […]\nEL PASSAT CAP DE SETMANA LA CIUTAT DE LLEIDA ES PLENÀ DE RUGBY!\nIntens cap de setmana de rugbi el viscut a les instal·lacions de l’INEF a Lleida amb una triple trobada en què hi participaren equips provinents de tota Catalunya i Aragó amb un denominador comú: passar-s’ho bé mentre practiquen el seu esport favorit. El passat dissabte 5 de maig va tenir lloc la XIIa Trobada d’escoles […]\nMAGNÍFICA TROBADA ESCOLES DE RUGBY A HOSPITALET! SEGUIM!!\nAquest passat dissabte els rugbiers més menuts de l’INEF Lleida han participat en una nova trobada d’escoles de rugby. En aquesta ocasió la cinquantena de jugadors lleidatans de les categories sub 8, sub 10 i sub 12 s’han traslladat fins al Camp municipal de rugbi de la Feixa Llarga a l’Hospitalet per a enforntar-se al […]\nEl Lleida no va poder superar la semi-final contra el BUC per ben poc. Jugant com a local va perdre 24-27. Els barcelonins es van avançar amb un primer assaig, però el Lleida es va posar per davant amb tres assaigs de Pau Aguiló, Xavier Feced i Andreu Gonzàlez. El BUC amb un assaig de […]\nR.C Sitges – C.E INEF Lleida (12-0) Partit que es va disputar el passat dissabte 14 d’Abril al estadi Baldiri Aleu de Sant Boi de Llobregat i que representava la segona semifinal de la DHC. Aquest partit enfrontà al Sitges –únic equip imbatut de la Lliga- i al Lleida, dos equips amb un estil de joc […]\nINEF LLEIDA (39)-CEU (20) El passat dissabte 7 d’Abril es disputà al camp de l’Hospitalet, els quarts de final de la Lliga DHC que enfrontà a l’INEF LLEIDA i al CEU. Quart i cinquè classificats de la lliga arribaven als quarts de final empatats a 26 punts i amb la intenció d’imposar els seus diferenciats […]\nINEF LLEIDA 22-TARRAGONA 14 Final de la Segona Kopparberg Catalana Femenina que va enfrontar a l’Inef Lleida i al Tarragona, dos equips que ja s’havien vist les cares una vegada aquesta temporada amb victòria lleidatana. Partit que es va disputar a Pomar de Cinca degut a les tasques de millora del camp de l’Inef Lleida. […]\n25/03/18 Inef Lleida vs CEU (48-0) Semifinal de 2a catalana de la Copa Kopparberg Segona Catalana Femenina que enfrontava a l’Inef Lleida i al CEU, equips que ja s’havien vist les cares aquest temporada en dues ocasions amb ajustades victòries de les de l’Inef. El partit va començar amb un xut de drop visitant cap […]\n18/03/18 C.R.Tarragona vs Inef Lleida (5-24) 9a i última jornada de la fase regular de la 2a Catalana Kopparberg femenina que va enfrontar al C.R. Tarragona i al C.E. INEF Lleida, segones i primeres classificades respectivament, fent que el partit es presentés a priori igualat i disputat. El partit va començar amb un xut […]\nL’INEF Lleida sub 16 va guanyar el GIEIG de Girona 55 a 10 amb el que s’assegura la segona plaça definitiva del seu grup. Tot i les baixes, els lleidatans van dominar el partit de principi a fi gràcies a una defensa ben estructurada i col·locada en el camp així com als assajos de Magí […]\nESPECTACULAR TROBADA A TARRAGONA DE LA NOSTRA ESCOLA DE RUGBY!\nAquest dissabte 17 de març la cinquantena de joves jugadors de l’Escola de Rugbi de l’INEF Lleida han participat a la XIV Trobada d’Escoles de Rugby Ciutat de Tarragona. En aquesta nova edició de La Trobada, realitzada al Complex Educatiu d’aquesta ciutat, s’hi han reunit 10 escoles de rugby d’arreu de Catalunya: Rugby Club Sitges, Futbol Club Barcelona, Castelldefels […]\nEL SÈNIOR MASCULÍ SUMA UNA ALTRA VICTÒRIA EN LA CLASSIFICACIÓ!\nC.E INEF Lleida vs. Sant Cugat B (38-3) El passat dissabte dotze de Març es va disputar la novena jornada de la Lliga Divisió d’Honor Catalana entre el C.E INEF Lleida i el Sant Cugat B. El partit s’inicià igualat, amb atacs i contraatacs per part dels dos equips que no finalitzaven cap jugada amb […]


Dia de la dona treballadora – Compromís per Beniarjó\nDIA DE LA DONA. ACTIVITATS.\nActe: divendres dia 8 de març a les 20 h. Lloc: Casal Jaume I. Gandia Taula rodona: “Les dones davant la crisi de valors i la precarització del treball” Presenta: Ana Miñana, presidenta de Dones en BLOC. Participen: Clara Garcia….\nEl 8 de març es commemora la lluita de la dona per la seva participació en peu d’igualtat en la societat i en el seu desenvolupament íntegre com a persona. Com a conseqüència de la decisió adoptada a Copenhaguen l’any…


Oltra: ‘És profundament injust el repagament als serveis per a la dependència i la discapacitat’ - Diari La Veu\nEscriba el número 413811\nConcentració d’usuaris, familiars i professionals dels centres per a discapacitats.\nPer a Oltra “estem davant d’una situació profundament injusta, ja que l’administració ha d’aconseguir els fons necessaris per als serveis socials a través dels impostos, no d’un repagament. Amb el que ha tornat a aprovar el PP en les Corts, els ciutadans pagaran dues vegades pel mateix, a través dels impostos primer i després a través del pagament del servei. Es tracta de repagaments tan amples que el que aconsegueixen és que molta gent no puga accedir al servei”.\nSegons la parlamentària de Compromís “el que va dir la justícia en la seua sentència contra aquest repagament és molt clarificador, perquè planteja que açò no són serveis voluntaris perquè el que està en joc és la vida digna de les persones, és a dir, la gent no accedeix a aquests serveis per gust, sinó perquè té una discapacitat, perquè té una dependència, perquè no té la suficient autonomia”.\nEscriba el número 402154


Amb la data i la pregunta\nja tenim ben a tocar\nel designi de les urnes,\nque un dia la Forcadell\nproclamà en el Parlament\nesborronant-nos la pell\ni trasbalsant-nos la ment.\nLa data ja és cosa certa\ni la pregunta depèn\nde si tindrem paperetes\nper senyalar el que volem,\nperò una dada és ben segura:\nhi hagi o no hi hagi papers\nno vindrà dels botiflers,\nvindrà dels republicans\nque s’han batut per la causa\ndurant una colla d’anys\namb valor i sense pausa.\nAlguns potser dubtaran\nsi volen el nou estat\nen format republicà\no en format de virreinat.\nHi ha fins i tot qui voldria\nque el procés no acabés mai,\nuna infinita parida\namb sota, cavall i rei.\nLa Constitució en tot cas\nja té a punt el president\nper treure´l del seu cabàs\naixí que arribi el moment.\nno necessitem cap llei\nni ens convé tenir cap Junta,\nnosaltres ja som la llei\ni quan serem convocats\nen qüestió de moments\nserem tots legalitzats\ncom per art d’encantament.\nel procés fa un gran miracle,\nper fi s’acaben els dubtes\ni ens eviten el desastre\nde la ruïna d’Espanya\nque des de fa massa temps\nens amenaça i escanya\nper voler ser independents.\nAra ja anem tots a l’una\ndesprés d’acabar com cal,\npel forat de la comuna,\namb el Pacte Nacional.\nCoda al peu de tanta eufòria:\nperò el que cal saber del joc\nés si hi ha algú que es pregunta\nsi tot això va a algun lloc,\nsi les ganes d’envidar\nfaran només trencadissa\nentre els d’aquí i els d’allà\nquan acabi la partida,\nsabent que anem de farol\ni que ells tenen l’as de copes,\nque no ens queden reis ni sotes\nquan les hem perdudes totes.


Vi Quinta do Mouro: totes les anyades a Uvinum\nVi Quinta do Mouro\nCompra Quinta do Mouro al millor preu\nQuinta do Mouro 2013 - Alentejo\nQuinta do Mouro 2012 - Alentejo\n“Quinta do Mouro és un gran vi vermell de vi de l'Alentejo”\n“Bon vi amb el qual brindar. Cal beure'l amb un bon amic. Cirera picota, de capa baixa. Bones notes de toffee. Llaminer, amb notes com dolços.”\nFitxa tècnica · Quinta do Mouro\nAragonêz (45%), Alicante Bouschet, Touriga Nacional (15%), Cabernet Sauvignon (10%)\nQuinta do Mouro 2013 29,50€\nQuinta do Mouro 2012 39,90€\nQuinta do Mouro 1996 38,00€\nQuina és la valoració de/d' Quinta do Mouro?\nQuina és l'opinió sobre altres anyades o volums de/d' Quinta do Mouro?\nQuinta do Mouro Magnum 2012 - Alentejo\nQuinta do Mouro 2011 - Alentejo\n“Portugal vi d'alta qualitat favorit absolut. Visitat el celler de l'any passat, el personal bastant petita, però excel·lent, i han gaudit del vi des de llavors. Garrafeira Nacional ha fet millor treball d'aconseguir que ens fàcilment.”\n“95 pts Robert Parker - de color vermell dens. Aroma fruita vermella madura, menta, notes florals. Bona complexitat en boca, marcat pels seus tanins de gran qualitat, bon cos i gran persistència.”\n“El vam tastar amb els meus clients de Alentejo. Té un bonic color. Aromes a compota de fruits vermells, amb notes de pebrot verd. Aquest Alentejo és càlid i equilibrat. El vam gaudir en una barbacoa.”\nQuinta do Mouro 2007 - Alentejo\n“Quinta do Moro Negre és una barreja de 50% Aragones, 25% Alacant Bouschet, Touriga Nacional 15%, 10% Cabernet Sauvignon de vinyes ubicats en un sòl de pissarra / cal / argila. A la copa, aquest Quinta do Mouro d'un vermell porpra a gairebé negre. Al nas olorem fruites negres com la cirera i mora, mineral amb una gran quantitat de grafit, el toc salat típic portuguès, molt temptador combinat amb molta profunditat. En boca el vi és suau sensual xeer preàmbul fruita negra amb la mora madura insinuació i la mora. El vi té una bonica faldilla i ve a ser tan suau com la mantega. Els tanins són molt suaus. El vi té un equilibri perfecte. Tot està al seu lloc, res és inquietant, bell i rar. El vi s'ha donat 94 punts Parker.”\nQuinta do Mouro 1997 - Alentejo\n“Bon color picota, i de capa mitja. Sembla una compota de fruits vermells.Un vi sorprenentment fresc. Com era entre elres no el vaig poder maridar. Un vi per prendre amb la família.”\n“Situat a poca distància commovedora de la ciutat emmurallada de Estremoz, aquesta finca es caracteritza per la seva bellesa, la història i en l'actualitat pels seus excel·lents vins. El Quinta do Mouro vins - Quinta do Mouro, la Casa de Zagalos i, més recentment, Vinha do Mouro - es destaquen a la regió d'Alentejo per la seva qualitat singular. Són, sens dubte, un testimoni de (Miguel Louro) el caràcter de productor i devoció incansable d'aquestes vinyes especials. Cal afegir a això un esperit d'innovació i experimentació, que té en els últims 30 anys imparells vistos Quinta do Mouro vins adquireixen notorietat i reconeixement en tot Portugal i el Món.”


El CFU Mira-sol Baco presenta l’equip de Persones amb Diversitat Funcional - TV SantCugat.cat\n04/12/2020 – Redacció /\nEl Mira-sol Baco ha escoltat les demandes dels usuaris de la Fundació Creativa Catalònia i d’acord amb el nou pla estratègic 2020-2024, ha creat un equip amb persones amb diversitat funcional. Aquest divendres 4 desembre ha tingut lloc la presentació oficial a la ZEM de Mira-sol. Un projecte que compta amb col·laboració de la Fundació Creactiva Catalònia.\nDes de l’entitat esportiva tenien molt clar que aquesta temporada volien crear l’equip de persones amb diversitat funcional, perquè en paraules del vicepresident, Albert Foz, volen “ensenyar en valors més enllà de l’esport”.\nL’acte també ha comptat amb la presència del regidor d’esports, Francesc Carol, que ha valorat molt positivament la nova iniciativa d’esport inclusiu per part del Mira-sol Baco i convida a estendre la proposta més enllà del futbol.\nDes del club creiem en l’efecte inclusiu del esport en general i en especial del futbol. Avui volem donar la benvinguda a l'equip Mira-sol-Catalònia a la familia CFU Mira-sol Baco 🙌🏻#cfumirasolbaco #DiaInternacionaldelesPersonesambDiversitatFuncional #diversitat #futbolinclosiu pic.twitter.com/ZhT25K4VA1\n— CFU Mira-sol Baco (@cfumirasolbaco) December 3, 2020\nCategories Actualitat, Destacats, EsportsEtiquetes baco, catalònia, inclusiu, mira-sol, Sant Cugat\nReobertura o parc: el futur del Camp de golf de Can Sant Joan\nL’Ajuntament reparteix 236 mascaretes transparents als centres educatius de Sant Cugat 21/01/2021\n12 denúncies a bars i restaurants i 7 a santcugatencs per incomplir les mesures anti-covid 21/01/2021\nEs busca l’últim guanyador del sorteig dels 1.000€ de Sant Cugat Comerç 21/01/2021


L'ABA assegura que l'intercanvi automàtic culmina "el camí cap a la transparència" - FÒRUM.ad\nL’ABA assegura que l’intercanvi automàtic culmina “el camí cap a la transparència”\nOn: 22/11/16 14:33\nEl proper 1 de desembre el Consell General votarà el projecte de llei d’intercanvi automàtic d’informació fiscal que, tal com ha assegurat aquest dimarts la directora de l’Associació de Bancs Andorrans (ABA), Esther Puigcercós, suposa la culminació del camí iniciat pel sector per complir tots els estàndards de transparència. Puigcercós ha destacat que la llei dóna el marc jurídic per complir amb l’estàndard comú de l’OCDE en aquesta matèria creat l’any 2014 i que ja han signat 101 països, i que el text entrarà en vigor l’1 de gener del 2017. Des de l’ABA han indicat que les entitats ja estan informant els clients del nou escenari per tal que regularitzin la seva situació, i asseguren que la plaça financera pot continuar sent competitiva per l’experiència que té en banca privada i la seva diversificació geogràfica i de producte.\nL’ABA ha explicat aquest dimarts com els bancs andorrans s’estan adaptant per aplicar, a partir del gener del 2017, l’intercanvi automàtic d’informació fiscal. La llei, que està previst que s’aprovi el proper 1 de desembre, obliga les entitats a recopilar les dades dels titulars de comptes financers de residents a la Unió Europea i a transferir la informació, excepte en els casos dels comptes exclosos, el setembre del 2018 amb dades del gener del 2017 en el cas dels comptes de més d’un milió de dòlars, i un any més tard per als comptes de menys valor i per als comptes de persones jurídiques de més de 250.000 dòlars.\nDes de l’Associació de Bancs, la seva directora, Esther Puigcercós, ha volgut deixar clar que es tracta d’un estàndard comú que han d’adoptar tots els països que han signat el conveni multilateral amb l’OCDE -fins a 101-, i que tant aquest conveni com la llei preveuen uns mecanismes per preservar la confidencialitat de les dades. Andorra haurà d’intercanviar informació amb els països de la Unió Europea, i també amb aquells que hagin signat el conveni amb l’OCDE amb els quals el Principat signi un conveni bilateral que haurà de ser ratificat pel Consell General.\nPuigcercós també ha deixat clar que la tipologia de comptes exclosos que preveu la llei estan previstos en l’estàndard de l’OCDE i que en cap cas s’han fixat per ser una via d’escapatòria per als evasors fiscals. Així, ha recordat que, entre d’altres, no s’hauran de comunicar comptes vinculats a assegurances o a títols de deute públic andorrà, però que aquests no poden superar els 50.000 euros i que l’efecte d’estar exclosos és limitat, ja que s’acaba quan venç el producte en qüestió. La directora de l’ABA també ha fet èmfasi en el fet que la informació a intercanviar és recíproca, només afecta els comptes financers, i que els imports es comunicaran de manera agregada, sense especificar els imports en dipòsits o inversions.\nL’ABA no ha volgut avançar quin efecte tindrà l’entrada en vigor de l’intercanvi d’informació en el negoci del sector, i s’ha limitat a indicar que les entitats estan informant els clients del nou escenari i recomanant-los que regularitzin la seva situació.\nPrevious Post: El RAM assoleix els 15.000 impagats per un import total de més de 6 milions d’euros\nNext Post: Dos ferits en un accident a Andorra la Vella\nVerge, compte a la feina!\nSi sou servits: Fora complexos\nDescobreix la Boqueria, la joia barcelonina dels set magnífics\nSol al matí per començar la setmana\nirineu Esteve acaba 43è a les Finals de la Copa del Món d’esquí de fons al Quebec


Garrotxa R.C.: de desembre 2009\nUs recordo que aquest dimecres 30 disposem del camp, per tant hi haurà entrenament com sempre a les 8h.\nFins demà Teixons!\nPublicat per G.R.C a 16:11 3 comentaris:\nEspero que hagiu passat tots un bon Nadal. Us recordo que demà farem una mica d'entrenament per desintoxicar-nos d'aquest dies. Començarem a les 12h i despés anirem a dinar a casa en Suquet.\nVinga Teixons fins demà!\nPublicat per G.R.C a 16:31 Cap comentari:\nPublicat per G.R.C a 22:09 6 comentaris:\nAquest passat dissabte el Garrotxa RC es va desplaçar fins a Barcelona per jugar el partit contra els Químics RC al camp de la teixonera, un equip ja conegut, amb el que sempre s’han disputat bons partits.\nEls teixons van sortir al camp amb canvis en l’alineació respecte a altres partits, però disposats a donar-ho tot i aconseguir el màxims punts possibles. En els primers minuts els de la Garrotxa van sortir molt concentrats i amb només 5 minuts, després d’una llarga possessió dels visitants, Angel Viñuelas va aconseguir el primer assaig (0-5). L’empenta del Garrotxa RC va continuar i després d’un bon maul dels davanters el mig de melé Jordi Pallàs va fer una escapada anotant el segon assaig, aquest fou transformat (0-12). Tot i així aquest avantatge no reflectia el que estava passant dins el terreny de joc, ja que els Químics estaven donant més d’un ensurt a la línea dels teixons, desprès de dos placatges a pocs metres de la línia d’assaig va arribar la primera marca dels locals (5 -12). A partir d’aquell punt els barcelonins van veure per on podien fer mal, hi ho van aprofitar, anotant un altre assaig posant el marcador 10 – 12 al descans.\nEl Garrotxa RC veia com se li complicava el partit i que s’hauria de treballar molt dur, sobre tot en defensa, si es volia emportar la victòria de la teixonera.\nNomés començar la segona part els locals van donar un cop de moral als de la terra aspra anotant un altre assaig, aquest transformat, posant-se per davant en el marcador per primer cop (17 – 12). Els garrotxins però no es van enfonsar i després d’una bona empenta de la davantera i una llarga possessió dins al camp del rival, Marc Creus en una sortida de melé va assajar, tornant a posar l’equip per davant al marcador (17 – 19). Els Químics però van reaccionar ràpid i en un contraatac van anotar de nou (24-19). Calia un assaig per endur-se la victòria i el punt bonus de Barcelona, i així va ser, en un cop de càstig jugat a la mà a 5 metres de la línia de marca Ramon Pijuan, aprofitant tota la seva envergadura, va trencar la davantera contraria anotant un assaig que donava el bonus els de La Garrotxa (24-26), ara només calia defensar aquest avantatge durant els últims 15 minuts. Per acabar de rematar la feina desprès de recuperar una melé en contra i una bona melé pròpia, de nou Jordi Pallàs anotar l’últim assaig just abans del xiulet final.\nResultat final (24 – 33).\nEl Garrotxa RC aconseguia una victòria amb bonus, però sense jugar al nivell que s’estava jugant fins ara, en un partit en que es van cometre errors en defensa, però es va lluitar fins el final per guanyar-lo.\nAra a pensar en el pròxim cap de setmana, els teixons reben el CEU a casa, en el que pot ser un dels partit claus de la primera volta, ja que es tracta d’un rival directe. Caldrà treballar dur duran la setmana per no tornar a cometre els errors que es van cometre a Barcelona i lluitar per la victòria.\nPublicat per G.R.C a 22:14 3 comentaris:\nEl Garrotxa RC va jugar aquest passat dissabte el partit que tenia ajornat contra el GEiEG “B”-Bandolers.\nTot i que els teixons ja coneixien bé aquest equip no es podien confiar ja que sortien el camp amb moltes baixes, sobre tot a la davantera i amb poc canvis a la línia de tres quarts. Això potser va fer que els de la Garrotxa sortissin a jugar aquest partit amb la mateixa intensitat que la resta i oblidessin els resultats obtinguts en els altres enfrontaments contra els Bandolers.\nAixí doncs va començar el partit, el Garrotxa RC va sortir jugant fort sense esperar a veure que feia el rival i amb poc minut ja va arribar el primer assaig de Guillem Banti que va ser transformat. Minuts desprès el Garrotxa RC va patir un trasbals, Jordi Creus va caure lesionat, deixant la línia sense mig d’obertura, important posició dins el conjunt, Jordi Giménez ocupar la seva posició.\nTot i aquest incident els de la terra aspra van seguir jugant en la mateixa contundència, els davanters aconseguien donar pilotes netes als tres quarts que van anotar un grapat d’assajos, un total de 13, anotats per: Pau Port (4), Jordi Gimenez (3), Jordi Pallàs (2), Gillem Banti, Andreu Bastons, Ramon Pijuan i Arnau Nart. Resultat final 83 – 0.\nAra ja cal pensar en el partit de la setmana que ve, quan en el que el Garrotxa RC es desplaçarà a Barcelona per jugar contra els Quimics RC, un equip també molt conegut per els teixons, on caldrà jugar amb la mateixa intensitat que fins ara per tal de aconseguir els màxims punts d’aquest desplaçament.\nPer acabar, primerament donar ànims als Bandolers de Farners per seguir treballant, el primer any son normals aquests resultat però amb esforç segur que aconseguiran millores.\nSegonament també donar ànims a David Perez i Jordi Creus que han petit dues lesions importants aquest setmana i estaran temps fora dels camps de rugbi.\nPit i collons companys!\nPublicat per G.R.C a 12:08 6 comentaris:\nJa fa tres setmana del partit del Calella i ja tots plegats tenim ganes de jugar! Doncs com molts ja deveu saber aquest dissabte a 2/4 de 5 de la tarda Garrotxa R.C. - GEiEG Bandolers, el primer derbi gironí oficial de tercera catalana.\nJa hem jugat més d'un cop contra els Bandolers, és un equip molt jove, que fa poc temps que juga però no ens podem confiar, sabem que en cualsevol moment ens poden sorprendre i complicar-nos el partit. Per tant aquest dissabte tothom al camp a jugar o a donar suport als companys!\nRecordeu que els jugadors hem de ser al camp entre les 3 i 2/4 de 4.\nFins divendres nois! PIT I COLLONS!\nPublicat per G.R.C a 13:03 4 comentaris:


Linedance Country: Dijous\nAutor/a: Tot Country Granollers\n1-8 Grapevine Right – Rolling Wheel Left\nFem un bàsic cap a la dreta, obrint cama dreta a la dreta, creuem cama esquerra per darrera, obrim cama dreta i marquem punta esquerra al costat de la dreta.\nAmb l’esquerra cap a l’esquerra fem ¼ de volta cap a l’esquerra – Avançant la cama dreta fem ¼ de volta cap a l’esquerra – pivotant sobre la cama dreta fem mitja volta més cap a l’esquerra i ajuntem cama dreta al costat de l’esquerra (tot desplaçant-nos cap a la posició inicial)\n9-16 Jazzbox Right – Rocking Chair Right.\nAmb la dreta fem un jazzbox – creuem cama dreta davant l’esquerra, tornem el pes a l’esquerra, descreuem la dreta i piquem amb l’esquerra al costat.\nAmb la dreta fem un rock davant i tornem el pes a l’esquerra – fem un rock amb la dreta darrera i tornem el pes a l’esquerra.\n17-24 Locking Steps Right – Scuff – Locking Steps Left – Scuff\nAvancem pas dret davant, ajuntem peu esquerra al costat, pas davant amb la dreta i freguem el terra amb el taló esquerra\nAvancem pas esquerra davant, ajuntem peu dret al costat, pas davant peu esquerra i amb la dreta freguem el taló pel terra.\n25- 32 Rock Step Right – ½ Right – Double Kick – Double Stomp.\nAmb la dreta fem un rock davant i tornem el pes a l’esquerra.\nPivotant sobre la cama esquerra fem mitja volta cap a la dreta amb un pas i ajuntem l’esquerra al costat.\nFem dues puntades endavant amb la dreta i piquem a terra un cop amb la dreta i un cop amb l’esquerra.\nLa música fa una breu presentació d'aproximadament 12 counts en la que no fem res, s’atura i comença la cançó amb una altre presentació de veu.\nAquesta presentació de veu també de 12 temps tampoc no fem res, començarem quan tot funcioni a l’hora, pasada la presentació músical i els 12 temps de presentació de veu, just quan diu la frase Rocking in the Creadle.\nEtiquetes de comentaris: 2, 32, Tot Country Granollers


L'Associació d'Amics de la Vall de Caboet estrena web — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'Associació d'Amics de la Vall de Caboet estrena web\nL'Associació d'Amics de la Vall de Caboet estrena web\nL'objectiu és donar a conèixer el seu projecte, el llegat de la vall de Cabó i les activitats que duen a terme durant tot l'any. L'entitat alturgellenca va néixer l'any 1987 i compta amb 112 socis\nPàgina web de l'Associació d'Amics de la Vall de Caboet\nL'Associació d'Amics de la Vall de Caboet ha posat en marxa un web amb la finalitat de donar a conèixer el seu projecte, el llegat de la vall de Cabó i les activitats que es duen a terme durant tot l’any. L'objectiu és arribar al màxim de persones interessades en el patrimoni que difonen.\nL'entitat destaca que tot i que fa temps que s'era conscient de la necessitat de tenir una pàgina a Internet, ha estat arran de darreres jornades de portes obertes que s'han adonat que "són molts els visitants que necessiten contactar amb nosaltres perquè tenen coneguts que també volen descobrir el nostre llegat".\nL’Associació d’Amics de la Vall de Caboet va néixer l’any 1987 amb l’objectiu de cuidar, preservar i divulgar el patrimoni de la Vall de Cabó. Actualment compta amb 112 socis i entre les accions més destacades que l’entitat ha tirat endavant al llarg de la seva història destaquen la restauració de l’església romànica de Sant Serni i la representació teatral de l’Arnaldeta de Caboet.\nDes de l’any 2014, en què es va col·locar una peanya dins el temple romànic de Sant Serni per acollir un facsímil del manuscrit dels Greuges de Guitard Isarn de Caboet -un dels documents més antics en llengua catalana, datat del 1105-, l'entitat s’ha bolcat en la seva difusió. El projecte es va ampliar l’any 2017 amb la instal·lació a l'interior de l'església alturgellenca de 4 plafons explicatius que informen sobre el monument, el llinatge dels Caboet i els Greuges.


Un jove mor atropellat per un autobús davant de l'estació de Sant Boi - Sant Boi Diari\nL’atropellament mortal s’ha produit a pocs metres del pas de vianants, on encara queden rastres de l’accident // Maria Roda\nUn jove de 25 anys ha estat atropellat per un autobús de la línia L75 aquest dimecres al carrer Josep Torras i Bages, tot just davant de l’estació de Ferrocarrils de la Generalitat. El succés ha ocorregut al voltant de dos quarts de tres de la tarda, una hora molt concorreguda a l’entorn de l’estació, el que ha provocat que un allau de veïns i clients dels establiments de la zona s’apleguessin al carrer.\nSegons la policia local, la víctima ha creuat el carrer quan el semàfor estava en vermell i només ha mirat el carril per on circulen els cotxes, però no ho ha fet cap a l’altre sentit, per on circulen exclusivament autobusos i vehicles d’emergència. En aquell moment precisament passava l’autobús que uneix Cornellà i Sant Boi.\nL’impacte amb l’autobús ha estat mortal pel noi, que ha perdut la vida a l’acte. Quan han arribat els serveis sanitaris ja no han pogut fer res per salvar la seva vida. La víctima vivia en el mateix carrer de l’accident, el que ha fet que familiars i coneguts hagin arribat al lloc dels fets poc després de l’atropellament.\nClients del bar que es troba davant de la sortida de l’estació de ferrocarril han explicat a dSantBoi que el noi ha anat a comprar el pà al supermercat i al sortir «ha volgut creuar ràpid sense veure que venia un autobús just en aquell moment». Un testimoni de l’accident afirma que «per aquest pas de vianants sempre creua molta gent ràpid i en vermell, oblidant que passen autobusos».\nUna hora després de l’accident ha arribat el jutge per aixecar el cadàver. Durant unes dues hores el trànsit del carrer ha estat tallat, el que ha causat un caos circulatori important a la zona.\nTags:accident atropellament autobus carrer Josep Torras i Bages carrer Josep Torres i Bages carrer Torras i Bages estació estació de Ferrocarrils L75 Policia Local semàfor vianant\n← La UNED de Sant Boi ofrece un nuevo posgrado en salud mental\nLa santboiana Claudia Ruiz és l’autora de la felicitació de Nadal de la Fundació Príncep de Girona →


La campanya de recollida de joguines de la UB manté el format virtual - Fundació Solidaritat Universitat de Barcelona\nHome Institucional La campanya de recollida de joguines de la UB manté el format virtual\n23/12/2021 11/01/2022 Institucional, Notícies\nFins al 6 de gener de 2022, la comunitat universitària pot fer el seu donatiu a través d’aquest enllaç.\nEl Vicerectorat d’Igualtat i Acció Social de la UB (a través de l’Oficina de Seguretat, Salut i Medi Ambient), juntament amb la Fundació Solidaritat UB i Creu Roja Joventut, organitza la quinzena edició de la campanya de recollida de joguines a la Universitat de Barcelona, amb l’objectiu de garantir que cap infant es quedi sense regal la nit de Reis.\nEnguany, per la situació sanitària derivada de la Covid-19, la campanya torna a ser en format virtual. Per tant, la recollida física de joguines se substitueix per una campanya de donacions econòmiques, amb les quals Creu Roja adquirirà joguines noves per a famílies amb pocs recursos.\nFins al 6 de gener de 2022, la comunitat universitària pot fer la seva aportació a través d’aquest enllaç.\nGràcies als donatius, la Nit de Reis, Creu Roja repartirà joguines educatives, no sexistes ni bèl·liques, i que fomentin el joc cooperatiu i col·lectiu als infants de Catalunya en situació de vulnerabilitat.


“Avi, et traure d’aquí”, l’obra que desenterra la memòria republicana de El Valle de los Caídos\nDivendres passat, la Biblioteca Central d’Igualada va acollir una de les presentacions de llibres tal vegada més emotives, “Avi, et traure d’aquí”, de la mà del seu autor, l’escriptor capelladí Joan Pinyol.\nAmb la càlida receptivitat del públic assistent, l’acte va comptar amb la presència de l’historiador i amic Joaquim Aloy, qui va posar de manifest el llarg conveni en l’acompanyament per a què Joan Pinyol no defalleixi en la lluita per a recuperar el seu avi. De la seva banda, les paraules de l’editor, Francesc Gil-Lluch, van posar en relleu l’agraïment d’aquest per la confiança de l’autor en aquesta edició. I, per a aquesta avinentesa, la presentació del llibre a Igualada, tan a prop de la Capellades natal de Pinyol, se suma a aquest acostament envers aquells espais de proximitat en què ell més s’ha vinculat, sobretot recentment arran de la seva condició de professor de Llengua Catalana i Literatura de l’Institut Pere Vives Vich.\nDe primer, no sense agrair el suport de tantes i tantes persones que també li han fet costat en aquest periple, especialment la seva mare i la seva dona, Pinyol amb un gest i unes paraules visiblement plenes de sentiment va tenir l’ocasió de posar -una vegada més- de manifest no solament la seva competència com a escriptor sinó la seva categoria humana en aquesta llarga pugna contra la burocràcia i l’herència del franquisme amb la finalitat última de rescatar les restes del seu avi, Joan Colom -traslladat el 1965 al Valle de los Caídos sense el consentiment de la família- de la serra madrilenya i tornar-lo a la població que el va bressolar.\nAmb aquesta obra, doncs, l’autor ens proposa que l’acompanyem en el seu ferm compromís per a la dignificació de la memòria del seu avi i de tantes víctimes lliurades a l’oblit imposat de la llarga dictadura i a una herència franquista encara massa viva; unes circumstancies que han pertorbat la vida de nombroses famílies. Això és, es tracta de donar a conèixer la lluita per a desenterrar la memòria republicana del Valle de los Caídos a través d’un valuós document contra l’omissió d’aquelles víctimes que van perdre la vida en defensa del govern republicà que els havia mobilitzat i que es van convertir en els veritables perdedors; àdhuc els menystinguts d’un règim dictatorial que es va apropiar inhumanament de les seves despulles. Si bé aquest llibre no es proposa de reobrir cap ferida, sí que es planteja de donar resposta a aquesta deplorable assignatura pendent i tan latent en l’ànim dels familiars que han vist profanades les despulles dels seus morts.\nPinyol, un dels fundadors de l’Associació de Familiars ProExhumació dels Republicans del Valle (AFPERV), porta una dècada de batalla tenaç per a recuperar el cos del seu avi -el pare de la seva mare, l’avi que no va conèixer- i alliberar-lo així de la companyia menyspreable del seu botxí i retornar-lo a Capellades; una odissea que l’ha enfrontat de retruc amb el mur de la indiferència política i el que és pitjor: la despreocupació humana, sobretot per part d’aquells que estan més entestats amb l’insòlit propòsit de pervivència d’aquell mausoleu de los Caídos (por Franco). Amb aquesta obra, hàbilment construïda en unes tres parts: una primera sobre la pròpia història del seu avi, Joan Colom, a qui ha aconseguit rescatar d’un passat llargament silenciat, i que no deixa de ser una més d’altres tantes realitats humanes injustament ocultes i callades des que va ser mobilitzat per l’Exèrcit republicà fins que va morir al Camp de presoners de Lleida. Una segona part descriu totes les gestions endemés de les dificultats amb què, Pinyol, ha topat en l’àmbit polític, jurídic i eclesiàstic dins del marc d’un segle XXI que ens presenta una família sense poder veure –encara- merescudament enterrat el seu antecessor. I, el que fóra una tercera part, potser més reservada, abraça una veritable herència testimonial en forma de carta escrita per Joan Pinyol als seus fills.\nTanmateix, tot aquest relat literari -i també periodístic- evidencia les funestes seqüeles que la Guerra Civil va anar deixant en la vida dels republicans, no solament per la injusta desconsideració del totalitarisme franquista sinó per la pròpia indigència d’una no consolidada Transició democràtica, abandonant-los en una plena postergació. En suma, des d’aquest crit d’alerta i d’inculpació als qui ometen el dret a la memòria; “Avi, et traure d’aquí” apunta a ser un clam d’esperança per a què en Joan Colom no torni a caure mai més en l’oblit.\nArticle anteriorIsidre Tort: “La marxa nòrdica o nordic walking, una bona eina per a la salut”\nPròxim article[Vídeo Directe] Segueix les finals de l’Sparta Kids


AMPLIACIÓ:La Planeta estrena 'Llimacs', una reflexió sobre les herències emocionals de la família vista des d'una òptica femenina\nAMPLIACIÓ:La Planeta estrena ‘Llimacs’, una reflexió sobre les herències emocionals de la família vista des d’una òptica femenina\nÉs la primera producció de la jove companyia Selvàtica Teatre, dirigida per Cristina Cervià\nACN Girona.-Júlia Canals i Rut Castell van crear el 2014 la companyia Selvàtica Teatre i ‘Llimacs’ és la seva primera producció, que també protagonitzen. Totes dues van asseure’s amb la dramaturga Tona Puig per fer una pluja d’idees sobre els temes que volien reflectir dalt l’escenari. ‘Llimacs’ parteix de la relació de dues germanes –una de les quals decideix no sortir mai de casa i viu sola al bosc- i la relació especial que tenen amb l’àvia. El muntatge, dirigit per Cristina Cervià, aborda temes com les relacions familiars, la petja de la infantesa i les pors i fílies heretades de generacions passades. Tot, sempre des d’una òptica femenina, ja que totes les persones que han intervingut en el procés creatiu són dones. L’obra s’estrena divendres 23 de setembre a la sala La Planeta de Girona.\nLa història està protagonitzada per dues germanes, la Joana (Júlia Canals) i l’Agnès (Rut Castell) que tenen una relació molt marcada per la infància que van viure. Una d’elles –la Joana-, per voluntat pròpia decideix viure tancada a una casa del bosc, de la que no surt mai, i on es dedica a experimentar. L’altra, l’Agnès, la ve a veure per portar-li menjar i aigua. Entre les dues hi ha sempre la presència de l’àvia, que és el tercer personatge de l’obra. En paraules de les seves creadores, ‘Llimacs’ és una obra que tracta temes com la família, l’herència emocional que passa de generació en generació, les obsessions i les alineacions mentals. Tot, des d’un marcat punt de vista de dona, ja que totes les mans que han creat, manipulat i interpretat el text són dones. Aquesta és la primera creació de la jove companyia Selvàtica Teatre, que tenien clar que volien fer un text de nova creació. L’encàrrec li van fer a Tona Puig l’estiu del 2015 i, des de llavors, han mantingut diverses reunions per donar forma a les idees que tenien al cap. “La improvisació també hi ha tingut un paper important”, reconeix la dramaturga. Puig apunta que el muntatge reflexiona també sobre la incomunicació, sobre el pes de les herències que passen de generació en generació i també de la nostra part conscient i inconscient. “Tracta de temes socials i de la pressió general que pot portar a estat d’alienació mental”, assenyala. Un cop el text estava escrit, va anar a parar a mans de Cristina Cervià que, un cop més, ha deixat l’escenari per mostrar una altra faceta seva: la de directora. Cervià reconeix que ha estat enriquidor el procés per portar a escena el muntatge ja que hi ha participat tant l’autora del text com les actrius. “És un treball d’espeleologia, d’anar trobant capes i capes a la història”, remarca. Segons assenyala, creu que l’obra pot fer pensar al públic ja que, qui més qui menys, ha pogut viure situacions familiars similars que el poden identificar amb els personatges. “Cada família és un món i té la seva pauta però crec que ens pot fer pensar en coses viscudes”, ha manifestat. L’obra s’estrena divendres 23 de setembre a la Planeta de Girona.


Tempus fugit!: d’abril 2014\nL'etern retorn o 'el dia de la marmota'.\nAquest post pretén ser una mica controvertit, perquè dispara sota la línia de flotació de la majoria d'activismes (que no de tots, cal dir-ho). És, per tant, un post que busca en certa manera una mica la provocació per despertar un sentit crític i una auto-revisió. Bé, doncs sense més dilació, comencem.\nJa he parlat en alguns altres posts dels treballs de'n Tainter i de'n Turchin. Doncs bé, un aspecte que sovint se'ns escapa quan considerem les seves teories és que la versió històrica de les esquerres sobre 'les conquestes dels drets socials' degut a la lluita del proletariat, tal com expressa el marxisme, fan figa. M'explicaré. I, per fer-ho, cal que primer recorri a les matemàtiques, definint quan una condició perquè ocorri quelcom és necessària i quan és suficient, però ho faré amb un exemple perquè quedi més divulgatiu. Una condició necessària per poder tenir el carnet de conduir és ser major d'edat, però el ser-ho no és suficient per poder tenir el carnet. Així és necessari, tot i que no és suficient, tenir divuit anys per poder conduir.\nSabem que el benestar que (encara ara) tenim a nivell material (que no psicològic) és degut a que hem viscut 200 anys d'explotació de recursos energètics fòssils, els quals han funcionat com esclaus energètics. L'energia abundant és condició necessària (tot i que no suficient) per tenir un nivell de benestar generalitzat en el sistema capitalista actual. El que sovint s'oblida des de l'activisme (el que la història ens ensenya i el que ens diu en Turchin en els seus treballs) és que per a què la revolució social arribi a un repartiment de la riquesa realment efectiu, cal tenir recursos (energia) en abundància, si no és així, tenim un repartiment molt desigual d'aquests recursos. Això ja ho he comentat en d'altres posts i, recentment també ho ha publicat algun estudi. Fixem-nos-hi, parlem de l'estat del benestar, benestar per a qui? Realment, les lluites socials han portat a una major igualtat en el món en aquest repartiment de recursos? Des del meu punt de vista rotundament, no. Cal dir-ho clarament, hem estat víctimes d'aquest activisme naïf d'esquerres (que no és tot l'activisme d'esquerres, cal dir-ho) que pretenia lluitar pels drets socials en el món ric, mentre mirava cap a un altre lloc quan es tractava dels drets dels estats pobres del planeta. Per tant, des d'aquest punt de vista no és que hi hagi hagut una conquesta dels drets socials amb la lluita obrera, és que hi havia més pastís a repartir i, clar, les engrunes eren més grosses pels pobres desgraciats que estàvem prop de la taula del gran capital, per la resta, el de sempre: misèria i desesperació. Per tant, per a mi, llec en la matèria d'història i economia (no sóc ni una cosa ni l'altra, només un físic amb formació en ecologia) la teoria del pretès esclat revolucionari que porti a un assoliment de drets és falsa en essència. És el que es dedueix de les teories que abans he comentat. I és així fonamentalment perquè la societat en la qual vivim no és, ni ha estat en cap moment, igualitària. Per tant, i si no haguéssim conquerit cap dret? Sinó que, senzillament, les classes dirigents haguessin permès que, en pro del seu major benestar arribéssim a tenir unes engrunes més grosses? És més, valdran les teories i hipòtesis històriques que hem conegut en un món vivint en el costat esquerre de la corba de Hubbert per un món totalment diferent, que comença ja a viure en el costat dret de la corba de Hubbert? (i, sobre tot, en un costat dret amb l'efecte de la reducció dràstica de la TRE).\nPerò anem un pas més enllà, si l'abundància energètica es condició necessària en el sistema actual per un cert repartiment de la riquesa (és a dir, perquè arribin engrunes més grosses): què passa quan no es compleix la condició necessària? Doncs sí, efectivament, s'acaba la festa i, si fem cas a la història, s'acaba malament: guerres, violència, fam i epidèmies. L'apocalipsi? Un altre cop, rotundament no. La via més probable, la violenta, no és una condició necessària, però des del meu punt de vista, acceptar que la revolució (és a dir la violència) històricament ha portat beneficis (aconseguir repartir el pastís) és perillós. I ho és perquè l'opció revolucionària porta associada un cert grau de destrucció que, en un escenari de recursos de tot tipus minvants, acceleraria el col·lapse. Per tant, cal ser valents i trencar certs esquemes que, al cap i a la fi només beneficien a qui té el poder (i reparteix les engrunes) perquè, precisament qui té el poder l'exerceix amb l'ús de la violència (sigui del tipus que sigui: psicològica o física) per tant l'opció violenta, l'esclat social, només l'acaba afavorint. Només cal veure en que han acabat les revoltes que recordem més recents: la mal anomenada primavera àrab, Síria i, ara recentment Ucraïna. Curiosament (o no) moltes d'aquestes revoltes estan relacionades amb el preu de l'aliment, tal com apuntava l'Antonio en un post o tenen una component geoestratègica relacionada fortament amb el subministrament energètic (Ucraïna). Cal tenir clar que existeix un risc alt de dues classes socials molt separades (tal com apuntava l'estudi mencionat anteriorment) però el problema fonamental de la fragmentació social no serà a causa dels 'rics', el problema serà la falta de recursos bàsicament, afegit al fet de tenir unes classes dirigents obsessionades en mantenir el BAU...\nPer tant, veure com una opció la revolta en el sentit convencional, tal com ens han explicat que ha funcionat en la història, és un error. La violència sempre acaba afavorint al més poderós. Així doncs, què cal fer? Des del meu punt de vista, desconnectar del sistema progressivament. Els que tenim clar que el sistema actual més d'hora que tard ha de fer fallida, cal que fugim de les opcions polítiques o fins i tot, de la idea que una opció revolucionària aportaria quelcom constructiu a un nou paradigma. I així, cal pensar en clau de nou paradigma, cal fermesa i habilitat en aquests temps interessants i terribles que ens ha tocat viure. Però sobre tot cal deixar enrere idees obsoletes sobre el funcionament d'un món el futur del qual serà molt diferent del que podem arribar a intuir amb la informació del passat, és a dir, en l'època de recursos abundants. En aquest sentit, si observem el comportament de la humanitat al llarg del temps sembla que hàgim viscut atrapats en el temps. Ja que civilització rere civilització han anat originant-se, creixent, esgotant els recursos que les sostenien i, finalment, col·lapsant. Talment seguint la dinàmica de qualsevol plaga o proliferació algal. El llibre de'n Jared Diamond ens en dóna uns quants exemples. El problema que patim actualment és que degut a l'ús intensiu dels recursos fòssils estem canviant el patró habitual, cíclic, per un que porti conseqüències a moltes generacions futures. No només estem exhaurint els recursos materials, sinó que també incrementem els nivells de pol·lució del medi ambient, en canviem la geografia a gran escala i estem modificant el clima. Tot això fa que hàgim deixat de comportar-nos com proliferacions algals o bacteris en una placa de petri, per canviar a adoptar un comportament suïcida, com el dels virus o les cèl·lules cancerígenes. No estem contents amb estar atrapats en el temps com en el dia de la marmota que, en el nostre afany destructiu, ens hem deixat arrossegar per la nostra part més violenta i depredadora per intentar sortir d'aquest cicle. No comprenem que sortir d'aquesta manera, és a dir, accelerant i accentuant el patró que ens ha portat sempre al cul-de-sac del col·lapse en cada nou cicle, aquest cop pot fer que arribem al punt de no poder repetir aquest cicle mai més.\nFinalment, vindrà un temps en que la gent se n'adonarà de que el sistema s'ha mort, de que el vell paradigma ja no funciona i de que aquesta manera de fer ha deixat un rastre de destrucció que perdurarà molt de temps. El que serà crucial en aquests temps és tenir la claredat de veure perquè el sistema va col·lapsar, precisament per no repetir els mateixos errors que, en els diferents col·lapses de civilitzacions, s'han anat repetint. Tenim una oportunitat, la darrera oportunitat, de no repetir el que hem vingut fent volta rere volta. I és la darrera oportunitat perquè aquest cop ja haurem devastat tot el planeta, potser això ens farà despertar...\nPublicat per Jordi Solé (SZD) a dijous, d’abril 03, 2014 6 comentaris:\nEtiquetes de comentaris: acceptació, BAU, crisis, Decreixement, revolució\nDia 3 de març del 2018 a les nou del matí. 1a Jornada REVO:\nPonencia: 'Estudi de l'impaacte de les actuacions contra el canvi climàtic. Projecte Europeu MEDEAS'. Sala d'actes de l'Institut de Ciències del Mar. Pg. Marítim 37-49, Barcelona. Per Jordi Solé.\nBenvolguts/des lectors/es, Aquest post pretén ser una mica controvertit, perquè dispara sota la línia de flotació de la majoria d'a...


Biblioteca Torres de l'Aldea: de maig 2021\nCAMPANYA CANVIA EL XIP RECICLA'LS\nCONTACONTES I MÀGIA\nLes #bibliotequesCat inicien una campanya per fomentar la recollida selectiva d'aparells elèctrics i electrònics.\na través de la màgia, un divertit conte i un original taller, descobrireu la importància de reciclar i llençar correctament els aparells elèctrics i electrònics.\nPerquè si canviem el xip, cuidem el nostre planeta\ndissabte , 12 de juny 2021\n10.30. duració (1h)\ninscripció prèvia a la biblioteca Torres de l’Aldea\nAforament limitat per mesures sanitàries Covid-19\na 31 de maig Cap comentari:\nPremiats XV Concurs Literari i Artístic 21 d’Abril de l’Aldea\nReunits a l’Ajuntament de l’Aldea a les 19.00h del dia 29 d’Abril 2021, el Jurat Seleccionar/qualificador del XV Concurs Literari i Artístic 21 d’Abril 2021 compost per Fernando Rico Castaño, Josep Casals Compaño, Antonio Toledo Avellanedo, graduats en arts aplicades i especialitat en tècniques i procediments murals, juntament amb Pilar Centelles Mas, com a membre de la comissió de cultura, Eva Marro Llosa com a Llicenciada en Filologia Hispànica, Mª Pilar Rius López, Moisés Cugat Aguiló, com aficionats a la fotografia, Berta Royo Cervera amb i Irene Negre Estorach, com a Regidoria d’Igualtat i Regidoria d’Acció Cultural respectivament de l’Ajuntament de l’Aldea i Lluïsa Benito Pascual com a dinamitzadora de la reunió, per decidir la selecció d’obres i tanmateix atorgar els premis corresponents, acorden seleccionar:\n1er Premi a l’obra “Per unes mans fines” de l’autora Núria Oliva Barceló, de Barcelona, amb una dotació de 200€\nUna bona escriptura i argumentació. Metàfores ben emprades i amb un final obert\nPintura premi general\n1er Premi a l’obra “Mirada a l’Ebre” de l’Autor Joaquim V. Fatsini Piñol, de Deltebre, amb una dotació de 350€\nPerduts en un meandre, davant de Miravet. Concepte paisatgístic ben decorat.\nPremi pintura general local\n1er Premi a l’obra “En un racó del món” de Rosa Faiges Gàzques, de l’Aldea, amb una dotació de 250€\nLa decisió no ha estat fàcil, s’ha realitzat a l’atzar per les dues obres que s’han presentat, una pinzellada solta, fresca i atrevida.\nPremi Pintura Categoria Jove\n1er premi, a l’obra “ l’entrada de l’Aldea.”, de l’autor Jordi Vilas Urbutyte, amb un lot de pintura i diploma.\nEl més representatiu del poble.\n1er premi, a l’obra, “Me’n vaig al cole”, de l’autor Abel Borràs Garcia, de l’Ametlla de Mar, amb una dotació de 200€.\nAquesta imatge és el futur, transmet un missatge de cultura, inserció social i el futur.\na 17 de maig Cap comentari:\nEspai de Cultura responsable 2021\nLa biblioteca Torres de l’Aldea ha rebut del Departament de Cultura el distintiu com a Espai de Cultura responsable\nAquest distintiu té com a objectiu donar seguretat al públic i prestigi als espais i equipaments culturals. Aquest reconeixement és un element important que mostra la implicació del sector cultural amb els principis bàsics de la nostra societat com la salut, la inclusió, la pluralitat, el respecte o la llibertat.\nAquest element remarca el compromís assolit per part de l'Ajuntament per prevaldre el caràcter essencial que té la cultura en la societat i assolir un alt nivell d'excel·lència. Així doncs, la cultura en aquest equipament té el compromís de preservar la salut i vetllar per una cultura inclusiva, sostenible i accessible.\nAmb aquest reconeixement la Biblioteca Torres de l’Aldea compleix amb les condicions exigides en el Decret Llei 44/2020, de 17 de novembre. ( https://bit.ly/3t71nyg)\n#lAldea #orgulldepoble #impulsemlaldea #AccióCultural\na 05 de maig Cap comentari:\nPremiats XV Concurs Literari i Artístic 21 d’Abril...